“আপনারা হিন্দু..” পুণ্যার্থীদের অংশ নিতে দিল না পাকিস্তান কর্তৃপক্ষ!

ওয়েব ডেস্ক : গুরু নানকের ৫৫৬তম জন্ম জয়ন্ততীতে (Guru Nanak Jayanti) ১৪ জন পুণ্যার্থীকে (Devotees) অংশ নিতে দিল না পাকিস্তান কর্তৃপক্ষ। অভিযোগ, হিন্দু (Hindu) হওয়ার কারণে ওই পুণ্যার্থীদের ওয়াঘা সীমান্ত থেকে ফেরত পাঠানো হয়েছে। সূত্রের খবর তাঁদেরকে সীমান্তে জানানো হয়েছে, আপনারা হিন্দু.. সেই কারণে শিখ পুণ্যার্থীদের সঙ্গে তাদের ঢুকতে দেওয়া হবে না।

গুরু নানকের ৫৫৬তম জন্ম জয়ন্ততীতে (Guru Nanak Jayanti) অংশ নিতে চলতি বছর ২১০০ জনকে ছাড়পত্র দেওয়া হয়েছিল কেন্দ্রীয় স্বরাষ্ট্র মন্ত্রকের তরফে। এর পরেই গত মঙ্গলবার ওয়াঘা সীমান্ত থেকে ১৯০০ জন পাকিস্তানে গিয়েছেন। তবে তাঁদের মধ্যে ১৪ জনকে ‘হিন্দু’ হওয়ার কারণে ঢুকতে দেওয়া হয়নি বলে অভিযোগ। জানা যাচ্ছে, আরও ৩০০ জনের কাছে স্বরাষ্ট্রমন্ত্রকের অনুমোদনপত্র না থাকার কারণে, তাঁদেরকেও ফেরত পাঠানো হয়েছে।

আরও খবর : হরিয়ানার ভোটার তালিকায় ব্রাজিলের মডেল, কীভাবে ভোট চুরি?

প্রসঙ্গত, লাহোর থেকে ৮০ কিলোমিটার দূরে হবে গুরু নানকের ৫৫৬তম জন্ম জয়ন্ততীর (Guru Nanak Jayanti) অনুষ্ঠান। প্রতিবছর শিখ সম্প্রদায় স্থানগুলিতে ভারত থেকে প্রতিনিধি দল যায়। চলতি বছরও অনেককে পাকিস্তানে যাওয়ার অনুমতি দেওয়া হয়েছিল বারত সরকারের তরফে। দুই দেশের মধ্যে সম্প্রতি ঘটে যাওয়া কিছু সমস্যার পরেও ভারতীয় নাগরিকদের পাকিস্তানে যাওয়ার অনুমতি দেওয়া হয়েছিল। কিন্তু হিন্দু হওয়ার কারণে বেশ কয়েকজনকে ফেরত পাঠানোর অভিযোগ উঠল।

উল্লেখ্য, কর্তারপুর করিডর হল ভারত-পাকিস্তানের মধ্যে ধর্মীয় আদান-প্রদানের একটি গুরুত্বপূর্ণ মাধ্যম। এই করিডোর থেকেই পাকিস্তানে গিয়ে থাকেন অনেক শিখ সম্প্রদায়ের মানুষ। চলতি বছরও পুণ্যার্থীদের জন্য অতিরিক্ত সতর্কতা অবলম্বন করা হয়েছে ভারত সরকারের তরফে। পাকিস্তানের তরফেও তীর্থযাত্রীদের নিরাপত্তার উপরও নজর রাখা হচ্ছে বলে খবর।